Stilleben med frukt, konkylier og en tulipan*, 1620. Mauritshuis, Haag*
Fruktkurv, ca. 1622
Stilleben, ca. 1622. Saint Louis Art Museum
**Balthasar van der Ast** (født 1593 el. 1594 i Middelburg, begravet 19. desember 1657 i Delft) var en nederlandsk kunstmaler. Han er særlig kjent for å spesialisere seg i stilleben av blomster og frukt, såvel som et anseelig antall stilleben av konkylier. Maleriene inkluderer ofte også insekter og øgler. Insektene hadde en moralsk oppbyggende symbolverdi og indikerte at alt jordisk forgår, på samme måte som blomster som visner og fungerte ofte som symbol på tidens gang. Han blandet også ofte sammen blomster som ikke blomstrer på samme årstid.

Liv
---

Balthasar van der Ast var født i den sydlige nederlandske provinsen Zeeland i en velstående familie som livnærte seg på handel med ull. Det finnes ingen opptegnelser av fødselen hans, men den 30. juni 1618 antyder juridiske dokumenter i forbindelse med en sak ført av hans eldre bror at Van der Ast på daværende tidspunkt var 25 år gammel, noe som fastsetter fødselsåret hans til 1593 eller 1594. 

Faren var enkemann da han døde i 1609 og Balthasar flyttet derfor inn sammen med farens eldre søster Maria og hennes ektemann, kunstmaleren Ambrosius Bosschaert som Maria hadde giftet seg med i 1604. Van der Ast kom i lære hos Bosschaert og Van der Asts tidlige verker viser tydelig Bosschaerts hånd. van der Ast returnerte senere Bosschaerts hjelp ved selv å lære opp Bosschaerts tre sønner Ambrosius Bosschaert (Ambrosius den yngre; 1609–1645), Johannes (c.1612/3-1628 eller senere), og Abraham (1606-1683/1684), etter at deres far var død. De gjorde seg alle bemerket innen stilarten stilleben og denne gruppen malere refereres ofte til som «Bosschaert-dynastiet».

Van der Ast fulgte familien Bosschaert da den flyttet til Bergen op Zoom i 1615 og igjen i 1619 videre til Utrecht, hvor Van der Ast ble medlem av Sint-Lucasgildet. Roelant Savery ble tatt opp i lauget omtrent samtidig og fikk en betydelig innflytelse på Van der Asts malestil i de påfølgende årene og i særdeleshet på Balthasars interesse for tonalitet. Antagelig var Jan Davidszoon de Heem Van der Asts elev i Utrecht.

Van der Ast ble i Utrecht frem til 1632 da han flyttet til Delft og sluttet seg til den lokale avdelingen av Sint-Lucasgildet den 22. juni 1633.

Den 26. februar 1633 giftet han seg med Margrieta Jans van Buijeren. Hun fødte to døtre, Maira og Helena. I Delft bodde familien i et hus på Cellebroerstraat inntil 1640 og deretter i et hus på Oude Delft inntil han døde i 1657. Han er begravet i Oude Kerk i Delft.

Referanser
----------

1. 1 2   Gemeinsame Normdatei, GND-ID 123192544, besøkt 16. oktober 2015[Hentet fra Wikidata]
2. ↑   NUKAT, NUKAT autoritetspost n2017165030[Hentet fra Wikidata]
3. ↑   mutualart.com, MutualArt artist ID 23130C77B0EC05CB, besøkt 9. oktober 2017[Hentet fra Wikidata]
4. ↑   Artnet, Artnet artist ID balthasar-van-der-ast, besøkt 9. oktober 2017[Hentet fra Wikidata]
5. 1 2 3  Balthasar van der Ast i RDKs database

Eksterne lenker
---------------

* (en) Balthasar van der Ast – kategori av bilder, video eller lyd på Commons Rediger på Wikidata

* (en) Balthasar van der Ast – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Deutsche Biographie **·** Kunstindeks Danmark **·** VIAF **·** GND **·** LCCN **·** ISNI **·** SUDOC **·** BPN **·** BPN **·** ULAN **·** KulturNav **·** KulturNav
 |